Mot sommeravslutningen er hotellet fortsatt i Singh sine hender og dette vil Eva gjøre noe med. Singh kommer med et fristende tilbud til Eva som hun ikke kan takke nei til. Eva skal få Hotel Cæsar hvis hun gifter seg med han. Bryllupet blir arrangert på en båt i Oslofjorden og det er mange av gjestene på bryllupet som er hevnlystne på andre gjester. Blant disse som utgjør en trussel er Mai Nguyen Volderhaug. Hun ønsker hevn på Eva etter at Hotel Cæsar sa opp kontrakten med bedriften som mannen til Mai drev. En konsekvens av dette var at geskjeften til Johan Arnt, mannen hennes, gikk konkurs. Han tok senere livet sitt på grunn av dette.